
E L Ő T E R J E S Z T É S
(a képviselő-testület 2026. április 15-i rendkívüli, nyilvános ülésére)

Tárgy: A Versenyképes Járások Program I. üteme keretében informatikai eszközök – a beszerzési eljárás lezárása

Tisztelt Képviselő-testület!

A Versenyképes Járások Programban Hortobágy Község Önkormányzata konzorciumi keretek között sikeres támogatási kérelmet nyújtott be "Térségi Szolgáltató Pont kialakítása a Galéria épületében Hortobágy" megnevezéssel. A támogatói okiratot 2025. szeptember 8-i dátummal állította ki a Támogató képviseletében és nevében eljáró Magyar Államkincstár. A támogatói okirat szerint kisértékű tárgyi eszköz, szellemi termék soron – a kivitelezésre átcsoportosított 6 534 000.- Ft-ot követően - bruttó 1 951 587.- Ft áll a rendelkezésünkre.
Az önkormányzat beszerzési szabályzata alapján, a képviselő testület a 83/2026. (VI.30.) Hö. határozatával elfogadta az ajánlattételi dokumentációt, döntött a kivitelezési beszerzési eljárás megindításáról, és a felkért ajánlattevőkről.
2026.06.30-án az ajánlatkérések elektronikus úton kiküldésre kerültek. Az ajánlattételi határidő 2026.07.10., péntek volt. 
A négy, ajánlatra felkért ajánlattevőből 4 cég érvényes ajánlatot adott. Csatoljuk az ajánlatokról készült döntéshozatali jegyzőkönyvet.
A nyertes ajánlat forráson belül van, így átcsoportosítás és önerő bevonása nélkül lezárható a beszerzési eljárás és megköthető az adásvételi szerződés.
Kérem a Tisztelt Képviselő-testületet, hogy az előterjesztést megtárgyalni és a határozati javaslatról dönteni szíveskedjen.

Mellékletek:
· döntéshozatali jegyzőkönyv eszközbeszerzés


HATÁROZATI JAVASLAT
Hortobágy Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 13. § (1) bekezdésének. 1. pontjában biztosított feladatkörében, valamint a 107. §-ában biztosított jogkörében eljárva a Versenyképes Járások Program I. üteme keretében informatikai eszközök beszerzésével kapcsolatban
1. a Képviselő-testület a beszerzési eljárást eredményesnek nyilvánítja. 
2. a Képviselő-testület a döntéshozatali jegyzőkönyv alapján a Studio Elektro Kft.-t (székhely: 4025 Debrecen, Bajcsy-Zsilinszky u. 22., adószám: 14478394-2-09, e-mail: info@studioelektro.hu ) jelöli meg nyertes ajánlattevőnek, bruttó 914 908.- Ft értékben.
3. felhatalmazza a polgármestert, hogy a nyertes ajánlattevővel az adásvételi szerződést kösse meg.


Határidő: azonnal
Felelős: Jakab Ádám András polgármester
                                                                                                           

Hortobágy, 2026. július 17.

	Jakab Ádám András
	polgármester

Az előterjesztést törvényességi szempontból ellenőrizte: 




	Dr. Széles Tamás
	kirendeltség-vezető
